pythainlp/thai_wikipedia_clean_20230101 huggingface dataset:
แทซังวัง  พระอิสริยยศของเกาหลีที่ใช้เรียกกษัตริย์ที่สละราชบัลลังก์หรือถูกปลดออกจากราชบัลลังก์แล้วเช่นเดียวกับ ไท่ช่างหฺวัง ของจีนและ ไดโจเท็นโน ของญี่ปุ่นโดยกษัตริย์พระองค์แรกที่ได้รับพระอิสริยยศนี้คือ พระเจ้าชุงยอล กษัตริย์องค์ที่ 25 แห่ง ราชวงศ์โครยอ เมื่อ พ.ศ. 1841
และกษัตริย์องค์สุดท้ายที่ได้รับพระอิสริยยศนี้คือ จักรพรรดิโคจง แห่ง จักรวรรดิเกาหลี
ฮันซอง
เมืองซองโด
พระเจ้าโจวหฺวัน
พระเจ้าโจวหฺวัน (จีน: 周桓王; pinyin: Zhōu Húan Wáng; สวรรคต 697 ปีก่อนคริสตกาล) กษัตริย์องค์ที่ 14 แห่งราชวงศ์โจว และองค์ที่ 2 แห่งราชวงศ์โจวตะวันออก
ขึ้นครองราชย์สืบต่อจากพระเจ้าโจวผิง พระอัยกา เมื่อ 719 ปีก่อนคริสตกาล ครองราชย์ได้ 23 ปี สวรรคตเมื่อ 697 ปีก่อนคริสตกาล
พระเจ้ากุสตาฟที่ 6 อดอล์ฟ
แฮปปี้มันเดย์ส์
ราชวงศ์วุย
คณะผู้แทนทางทูตของประเทศเลบานอน
รายชื่อสถานทูตและสถานกงสุลเลบานอนในประเทศต่าง ๆ
เตงกุนสาน
เมืองลั่วหยาง
กบฎโจรโพกผ้าเหลือง
หลี่ หยวนเฮา
Nepenthes pectinata
Nepenthes pectinata (จากภาษาละติน: "pectinata" = รูปรวงผึ้ง) เป็นหม้อข้าวหม้อแกงลิงถิ่นเดียวของอินโดนีเซียบนเกาะสุมาตรา มีการสับสนว่าชนิดนี้เป็น "N. gymnamphora" และ "N. xiphioides"
การแจกแจงลักษณะของ "N. pectinata" แต่เดิมโดย B. H. Danser นั้น มีพื้นฐานมาจากตัวอย่างที่รวมเอาหม้อบนของ "N. singalana" เข้าไปด้วย
หม้อข้าวหม้อแกงลิงที่ Danser พิจารณาว่าเป็นลูกผสม "N. pectinata" × "N. singalana" แท้จริงก็คือ "N. singalana"
แอลบาเนีย
Nepenthes philippinensis
Nepenthes philippinensis (จากภาษาละติน: "Philippin" = ประเทศฟิลิปปินส์, "-ensis" = จาก) เป็นหม้อข้าวหม้อแกงลิงถิ่นเดียวของเกาะปะลาวัน ในประเทศฟิลิปปินส์
"Nepenthes wilkiei" ถูกพรรณนาลักษณะโดย Matthew Jebb และ Martin Cheek ในปี ค.ศ. 1998 อนุกรมวิธานนี้ต่อมาพบว่าชนิดเดียวกันกับ "N. philippinensis" Jebb และ Cheek เสนอว่า "N. philippinensis" เป็นญาติใกล้ชิดกับหม้อข้าวหม้อแกงลิงของบอร์เนียว: "N. hirsuta", "N. hispida", และ "N. macrovulgaris" มากกว่าเป็น "N. alata"
ติ๊กชีโร่
วิกฤตการณ์โลกร้อน
โรคปากแหว่ง
จักรพรรดิจิงจง
จักรพรรดิจิงจง (Jingzong) สามารถหมายถึง
สนมยอง ตระกูลลี
พัทยา ยูไนเต็ด
อาร์คิมีดีส
พระเจ้ายอนซัน
ทรัมเป็ท
มหาตมคานธี
ดาวยักษ์ใหญ่
ดาวยักษ์ใหญ่  เป็นหนึ่งในบรรดาดาวฤกษ์มวลมากที่สุด ถ้าพิจารณาจากไดอะแกรมของเฮิร์ตสปรัง-รัสเซลล์ ดาวยักษ์ใหญ่จะอยู่บริเวณด้านบนของแผนภูมิ จากการจัดประเภทสเปกตรัมของ Yerkes ดาวยักษ์ใหญ่จัดอยู่ในประเภท Ia สำหรับดาวยักษ์ใหญ่ที่สว่างมาก หรือ Ib สำหรับดาวยักษ์ใหญ่ที่สว่างน้อย มีค่าความส่องสว่างปรากฏอยู่ระหว่าง -5 ถึง -12 โดยมากดาวยักษ์ใหญ่ที่สว่างที่สุดจะถูกจัดประเภทเป็น hypergiant ระดับ 0
รังสรรค์ ธนะพรพันธุ์
ศาสตราจารย์ รังสรรค์ ธนะพรพันธุ์ (เกิด 14 กันยายน พ.ศ. 2489) เมธีวิจัยอาวุโส สำนักงานกองทุนสนับสนุนการวิจัย (สกว.) และนักวิจัยดีเด่นแห่งชาติ สาขาเศรษฐศาสตร์ สำนักงานคณะกรรมการวิจัยแห่งชาติ ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์
ศาสตราจารย์ รังสรรค์ ธนะพรพันธุ์ เกิดวันที่ 14 กันยายน พ.ศ. 2489 สำเร็จการศึกษาระดับมัธยมศึกษาจากโรงเรียนวัดบวรนิเวศ โดยได้รับทุนพระศาสนโสภณ จากวัดบวรนิเวศ จากนั้นเข้าศึกษาต่อที่ คณะเศรษฐศาสตร์ มหาวิทยาลัยธรรมศาสตร์ โดยได้รับทุนภูมิพล และสำเร็จการศึกษาในระดับปริญญาตรี ด้วยคะแนนระดับ "เกียรตินิยมดีมาก" จากนั้นไปศึกษาต่อที่ระดับปริญญาตรีและปริญญาโท ณ มหาวิทยาลัยเคมบริดจ์ สาขาการเงินสาธารณะ หลังจากสำเร็จการศึกษา ศ.รังสรรค์ ธนะพรพันธุ์ กลับมาเป็นอาจารย์ประจำที่คณะเศรษฐศาสตร์ มหาวิทยาลัยธรรมศาสตร์ ตั้งแต่ พ.ศ. 2511 จนถึงปัจจุบัน และได้รับพระบรมราชโองการโปรดเกล้าฯ แต่งตั้งให้ดำรงตำแหน่งศาสตราจารย์ ในปี พ.ศ. 2544 มีความเชี่ยวชาญทางด้านเศรษฐศาสตร์การคลัง และเศรษฐศาสตร์การพัฒนา
นอกจากนี้ผลงานทางวิชาการทางด้านการวิจัยของ ศ.รังสรรค์ ธนะพรพันธ์ ยังมีความโดดเด่นจนสำนักงานกองทุนสนับสนุนการวิจัยเลือกให้เป็นเมธีวิจัยอาวุโส พ.ศ. 2539 และสำนักงานคณะกรรมการวิจัยแห่งชาติ เลือกให้ได้รับรางวัลนักวิจัยดีเด่นแห่งชาติ สาขาเศรษฐศาสตร์ ในปี พ.ศ. 2540 นอกจากงานด้านการสอนหนังสือและงานด้านการวิจัยแล้ว ศ.รังสรรค์ ธนะพรพันธ์ ยังมีความสามารถในการบริหาร โดยได้รับแต่งตั้งให้เป็นผู้บริหารหน่วยงานต่างๆในมหาวิทยาลัยธรรมศาสตร์หลายตำแหน่ง (โปรดดูรายละเอียดในหัวข้อ "ตำแหน่งงานบริหาร") นอกจากนี้ ศ.รังสรรค์ ธนะพรพันธุ์ ยังมีผลงานทางวิชาการออกสู่สังคมอย่างต่อเนื่อง ทั้งการเขียนหนังสือ การบรรยาย การแสดงปาฐกถา ฯลฯ
ปริญญาโท 2519 - M.A.(Cantab.), Public Finance, , Churchill College, Cambridge University, ENGLAND
ปริญญาตรี 2515 - B.A. (Cantab.), Churchill College, Cambridge University
ปริญญาตรี 2511 - ศ.บ. (เกียรตินิยมดีมาก) คณะเศรษฐศาสตร์ , มหาวิทยาลัยธรรมศาสตร์
มัธยมศึกษา 2506 - โรงเรียนวัดบวรนิเวศ
การรับทุนการศึกษา.
พ.ศ. 2506 - ทุนพระศาสนโสภณ วัดบวรนิเวศ
พ.ศ. 2507 - 2510 - ทุนภูมิพล มหาวิทยาลัยธรรมศาสตร์
พ.ศ. 2512 - 2514 ทุนมหาวิทยาลัยธรรมศาสตร์
มหาวิทยาลัยฮอกไกโด
พันธุ์สุนัข
การปัสสาวะ
เก้าเหลี่ยม
โรงเรียนอรพินพิทยา
โรงเรียนอรพินพิทยา เริ่มก่อตั้งปี พ.ศ. 2532 โดยอาจารย์ อรพิน ศรีบุญเรือง เป็นเจ้าของ และผู้รับใบอนุญาต โดยมีจุดมุ่งหมายเพื่อพัฒนาคุณภาพการศึกษาเอกชนให้เป็นที่เชื่อถือและยอมรับของบุคคลทั่วไป และเพื่อพัฒนาเด็กให้เป็นคนดี คนเก่งของสังคม ตั้งอยู่เลขที่ 129 หมู่ที่ 10 ตำบลต้นธง อำเภอเมือง จังหวัดลำพูน ได้เปิดทำการเรียนการสอนตั้งแต่ปี พ.ศ. 2532 บริเวณโรงเรียนมีเนื้อที่ทั้งหมด 16 ไร่ มีอาคารสถานที่ต่างๆที่พร้อมสำหรับการเรียนการสอน มีสิ่งแวดล้อมที่ดี มีความสะอาด ร่มรื่น และปลอดภัย (อ้างอิง จากข้อมูลประวัติของโรงเรียนอรพินพิทยา)
โรงเรียนอรพินพิทยาได้เปิดสอนระดับเนอสเซอรี่ 2 ขวบ , ระดับอนุบาลปีที่ 1 – 3 , ระดับประถมศึกษาปีที่ 1 – 3 , ระดับประถมศึกษาปีที่ 4 – 6 และระดับมัธยมศึกษา มีจำนวนครูประมาณ 90 คนและนักเรียนทั้งหมด 1,700 คน มีอาจารย์ต่างประเทศสอนภาษาอังกฤษ , ภาษาจีน ,ห้อง Sound lab ,สระว่ายน้ำที่ทันสมัย ,ห้องเรียนคอมพิวเตอร์ - อินเทอร์เน็ต ระบบสารสนเทศ วิชาเปียโน และอาจารย์ผู้ทรงคุณวุฒิที่มากด้วยประสบการณ์ (อ้างอิง จากข้อมูลของโรงเรียนอรพินพิทยา)
สโมสรฟุตบอลเวสต์แฮม
ตัวอักษรจีน
ไมโครซอฟท์วินโดว์
โคโลนี
สุริโยทัย
เสม็ด
ภาษาซองก้า
คำประพันธ์
ปฏิมากรรม
หัตถเลขา
หัตถเลขา  คือ เอกสารที่เขียนขึ้นด้วยลายมือของผู้เขียนหรือผู้เขียนทำขึ้นเองไม่ว่าโดยวิธีการใด เช่น พิมพ์ดีด พิมพ์ด้วยหมึกอย่างสมัยใหม่ โดยปรกติแล้วเพื่อสนองคำขอที่อีกฝ่ายมีมา ถ้าเป็นหัตถเลขาของพระราชา เรียก "พระราชหัตถเลขา" โดยปรกติแล้วหัตถเลขาเป็นเอกสารสั่งการ ซึ่งถ้าประมุขแห่งรัฐทำขึ้นและเกี่ยวข้องกับกิจการบ้านเมือง หัตถเลขานั้นจะทำได้เมื่อมีบุคคลลงลายมือชื่อรับสนองการสั่งการนั้นตามที่กฎหมายกำหนด
คำ "หัตถเลขา" นั้นมีความหมายตรงตัวว่า ลายมือ และในภาษาไทยใช้ได้หลายกรณีไม่จำกัดแต่เป็นเอกสารที่เขียนเพื่อสั่งการเท่านั้น
รูปแบบของหัตถเลขามีหลายหลาก ตั้งแต่เอกสารที่เขียนขึ้น พิมพ์ขึ้น จดหมายที่ส่งต่อ ไปจนถึงจดหมายที่ทำกลับเพื่อสนองคำร้องขอที่ได้รับมา
ในสมัยโรมัน จักรพรรดิโรมันมักมีพระราชหัตถเลขาไปยังรัฐบาลและเจ้าหน้าที่อื่น ๆ ของรัฐ เพื่อสั่งการใด ๆ นอกจากนี้ ยังมีพระหัตถเลขาของสมเด็จพระสันตะปาปาในสมัยโรมันที่เป็นการสั่งการทางปกครองไว้มากมาย นับเป็นจุดเริ่มแรกของหัตถเลขาในทางกฎหมาย
ศาลอุทธรณ์แห่งแมสซาชูเซ็ตส์จะมีหัตถเลขาไปยังศาลชั้นรองเพื่อสั่งการต่าง ๆ หัตถเลขาของศาลนับเป็นอีกรูปแบบหนึ่งของคำสั่งศาล
Stacked glass
Stacked Glass คือ ประเภทหนึ่งของ Modern Glass Art บางที่เรียกว่า Multi Layer Glass Art เป็นประติมากรรมที่มีมานานแล้วในยุโรป และ อเมริกา แต่ไม่เป็นที่แพร่หลายนัก ส่วนมากจะทำเป็น sculpture
Stacked Glass เข้ามาในเมืองไทยเมื่อประมาณ 7 ปีที่แล้ว โดย Glass Artist ชื่อ Stephen ซึ่งเป็น Glass Artist ชาวอเมริกา และเมือ่ประมาณ 5 ปีที่แล้ว Glass Artist จิรวัฒน ชวนะธิต ได้นำรุปแบบ Stacked Glass มาสร้าง Glass Wall ในหลากหลายรูปแบบ และเป็นที่แพร่หลาย Wall glass Art แล้ว Glass Artist จิรวัฒน ชวนะธิต ยังได้นำมาสร้างรูปแบบ Sculpture Thai Modern classic ชื่อ ice Naga และ Ice Buddha โดยนำเอกลักษณ์ไทยมาสร้างสรรค์ให้เกิดรูปแบบ Modern Thai
แสงเลเซอร์
การไตเตรท
Ɣ
เซร์ฆิโอ บุสเกตส์
เซร์ฆิโอ บุสเกตส์ บูร์โกส  หรือ แซร์ฌี (; เกิดวันที่ 16 กรกฎาคม ค.ศ. 1988) เป็นนักฟุตบอลชาวสเปน ปัจจุบันเล่นในตำแหน่งกองกลางตัวรับให้แก่บาร์เซโลนา และทีมชาติสเปน เขาเป็นลูกชายของการ์เลส บุสเกตส์ อดีตผู้รักษาประตูของทีมในคริสต์ทศวรรษ 90
ผลงานระดับสโมสร.
ในฤดูกาล 2003-04 เขาได้ร่วมทีมเยาวชนของบาร์เซโลนา โดยยิงไป 7 ประตูจากการลงเล่น 26 นัดในลีกฤดูกาล 2006-07 ต่อมาในฤดูกาล 2007-08 เขาได้เลื่อนขึ้นไปเล่นให้กับทีมชุดบี และในฤดูกาลนี้เขาได้เลื่อนขึ้นไปเล่นให้กับทีมในศึกดิวิชัน 2 ระดับ 3 โดยยิงไป 2 ประตูจากการลงเล่นไปทั้งหมด 23 นัด และในฤดูกาลนี้เขาก็ได้เปิดตัวให้กับทีมชุดใหญ่ในศึกบอลถ้วยของแคว้นกาตาลุญญา โดยในวันที่ 13 กันยายน ค.ศ. 2008 เขาได้ลงเล่นลาลิกา นัดแรกในนัดที่ทีมเสมอกับทีมราซินเดซันตันเดร์ไป 1-1 โดยในตำแหน่งของเขามีผู้เล่นระดับโลกอย่างยาย่า ตูเร และเซดู แกตา และระหว่างเกมยูฟ่าแชมเปียนส์ลีกที่เจอกับเอฟซีบาเซิลและบาร์เซโลนาชนะไป 5-0 เขาเป็นผู้ยิงประตูที่ 2 และในเดือนธันวาคมปีเดียวกัน ในนัดที่บาร์เซโลนาแพ้ชัคเตอร์โดเนตสค์ (ทีมจากประเทศยูเครน) ไป 2-3 เขาเป็นคนยิงประตูที่ 2 และในวันที่ 22 เดือนเดียวกัน เขาได้ต่อสัญญากับทางสโมสรไปอีก 5 ปีโดยสัญญามีไปถึง ค.ศ. 2013 และทางสโมสรได้ตั้งราคาของเขาไว้ที่ 80 ล้านยูโร
ผลงานระดับทีมชาติ.
วันที่ 11 ตุลาคม ค.ศ. 2008 เขาลงเล่นนัดแรกให้กับทีมชาติสเปนในรอบเพลย์ออฟศึกชิงแชมป์แห่งชาติยุโรปรุ่นอายุต่ำกว่า 21 ปี ในนัดที่เจอกับทีมชาติสวิตเซอร์แลนด์ วันที่ 6 กุมภาพันธ์ ปีนี้เขาถูกเรียกตัวติดทีมชาติสเปนชุดใหญ่ในนัดที่เจอกับทีมชาติอังกฤษเมื่อวันที่ 11 กุมภาพันธ์ ที่ผ่านมา
งานธุรกิจ
โรคลืม
คุรุศาสตร์
ลำเนา สิงโต
ลำเนา สิงโต  เป็นอดีตนักฟุตบอลทีมชาติลาว เล่นตำแหน่งกองหน้า เคยเล่นฟุตบอลในระดับไทยพรีเมียร์ลีก และลงเล่นเอเอฟซีคัพให้กับ
ลำเนา สิงโตถือเป็นนักฟุตบอลชาวลาวคนแรกที่ได้เล่นในไทยพรีเมียร์ลีก และเป็นนักฟุตบอลชาวลาวคนแรกและคนเดียวในประวัติศาสตร์วงการฟุตบอลลาว ที่ได้เล่นและยิงประตูได้ในการแข่งขันเอเอฟซี คัพ ปัจจุบันเป็นผู้จัดการทีมชาติลาว ชุดอายุไม่เกิน 23 ปี
ลำเนา สิงโต เกิดเมื่อวันที่ 15 เมษายน พ.ศ. 2531 เป็นชาวเมืองหลวงพระบาง ประเทศลาว เริ่มเล่นฟุตบอลในระดับสโมสรกับทีมโยธา เอฟซี ซึ่งเป็นทีมของกระทรวงโยธาธิการและขนส่ง รัฐบาลลาว และย้ายมาเล่นฟุตบอลในประเทศไทยในดิวิชั่น 2 ฤดูกาล 2550 กับทีมมหาวิทยาลัยเกษตรศาสตร์ แต่ผลงานของทีมไม่ดีนักเมื่อได้อันดับสุดท้ายของตารางและตกชั้นเมื่อจบฤดูกาล
หลังจบฤดูกาล 2550 ลำเนา ได้เล่นให้กับทีมชาติลาวชุดซีเกมส์ ที่นครราชสีมาและโชว์ฟอร์มได้ค่อนข้างโดดเด่นจึงทำให้สโมสรราชประชาดึงตัวมาร่วมทีมในดิวิชั่น 2 ฤดูกาล 2551และเป็นหนึ่งในกำลังสำคัญของทีมที่ช่วยให้สโมสรรอดพ้นจากการตกชั้นได้สำเร็จ และได้เล่นให้กับทีมชาติลาวชุดใหญ่ในเอเอฟเอฟ ซูซูกิ คัพ 2008
ฤดูกาล 2552 ลำเนา สิงโตย้ายจากสโมสรราชประชามาร่วมทีมการไฟฟ้าส่วนภูมิภาคในศึกไทยพรีเมียร์ลีก โดยสวมเสื้อหมายเลข 20 และได้ลงเล่นในไทยพรีเมียร์ลีกให้ต้นสังกัดใหม่นัดแรกในวันที่7 มีนาคม พ.ศ. 2552 ในเกมส์ที่เปิดบ้านแพ้โอสถสภา เอ็ม-150ไป 0-1 และมายิงประตูแรกในสีเสื้อการไฟฟ้าได้ในวันที่ 10 มีนาคม พ.ศ. 2552 ในเกมส์เอเอฟซีคัพที่การไฟฟ้าบุกไปชนะทีมคลับ วาเลนเซียแชมป์ลีกของมัลดีฟส์ไป 1-3 ที่สนามกีฬาแห่งชาติมัลดีฟส์ กรุงมาเล ซึ่งลำเนาเป็นคนยิงประตูให้ทีมขึ้นนำ 2-0 โดยถือเป็นนักฟุตบอลชาวลาวคนแรกที่ได้เล่นและยิงประตูได้ในเอเอฟซี คัพ ต่อมาวันที่ 5 พฤษภาคม พ.ศ. 2552 เกมคู่เดิมกลับมาพบกันอีกครั้งที่สนามศุภชลาศัย และลำเนายิงคนเดียว 2 ประตูให้การไฟฟ้าชนะอีกครั้งที่สกอร์ 4-1
เกรทเดน
ชานม เป็นเครื่องดื่มชนิดหนึ่งที่พบในหลายวัฒนธรรม ที่มีส่วนผสมของชาและนม และจะมีความแตกต่างกันไปโดยขึ้นอยู่กับส่วนผสมที่สำคัญ, วิธีการเตรียม รวมถึงส่วนผสมอื่น ๆ เหล่านี้
รูปแบบเฉพาะท้องถิ่นประกอบด้วย:
หนังเอ๊กซ์
สแครบเบิ้ล
แสด
จังหวัดฟอร์ส
จังหวัดฟอร์ส (, , ) รู้จักกันในชื่อ ปาร์ส  เช่นเดียวกันกับ เปอร์ซิส และ เปอร์เซีย เป็นหนึ่งใน 31 จังหวัดของประเทศอิหร่าน ที่มีพื้นที่ 122,400 ตารางกิโลเมตร ตั้งอยู่ในภาคตะวันตกเฉียงใต้ของประเทศ ซึ่งอยู่ในแคว้น 2 และมีเมืองหลักอยู่ที่ชีรอซ ณ ค.ศ. 2011 ฟอร์สมีประชากร 4.6 ล้านคน โดย 67.6% อาศัยอยู่ในเมือง, 32.1% อยู่ในหมู่บ้าน และ 0.3% ไม่มีที่อยู่เป็นหลักแหล่ง (เผ่าเร่ร่อน)
ฟอร์สเป็นบ้านเกิดทางประวัติศาสตร์ของชาวเปอร์เซีย เป็นบ้านเกิดของราชวงศ์อะคีเมนิดกับซาเซเนียน ในบริเวณนี้ ยังมีซากเมืองหลวงจักรวรรดิอะคีเมนิด คือ ปาซาร์กาด และเปอร์เซเปอลิส นอกจากนี้ เนื่องด้วยความสำคัญทางประวัติศาสตร์ ทำให้ในอดีต โลกตะวันตกเคยเรียกประเทศนี้ว่า "เปอร์เซีย" ก่อนที่พวกอาหรับครอบครองบริเวณนี้ แคว้นนี้เคยมีชื่อว่า "ปาร์ส"
คำว่า "ฟอร์ส"  ในภาษาเปอร์เซีย เป็นคำที่ถูกแปลงจากภาษาอาหรับในรูปเก่าของคำว่า "ปาร์ส" (, Pârs) ซึ่งแปลงมาจากคำว่า "" (, Pârsâ) ชื่อภาษาเปอร์เซียโบราณของแคว้นเปอร์ซิส คำว่า "ปาร์ซา" กับ "เปอร์เซีย" มีต้นกำเนิดจากบริเวณนี้
เกย์ฮาวนด์
ไพ่ป็อก
จอห์น แลมเบิร์ต (นายพล)
นายพลจอห์น แลมเบิร์ต  (ฤดูใบไม้ร่วง ค.ศ. 1619 - มีนาคม ค.ศ. 1684) แลมเบิร์ตเป็นนายพลของฝ่ายรัฐสภาในสงครามกลางเมืองอังกฤษ นายพลแลมเบิร์ตเกิดในฤดูใบไม้ร่วงของปี ค.ศ. 1619 ที่คาร์ลตัน ฮอลล์, เคิร์คบี มาลแลมในมลฑลอีสต์ไรดิงแห่งยอร์คเชอร์ปัจจุบันในครอบครัวที่มั่นคง แลมเบิร์ตศึกษากฎหมายที่อินส์ออฟคอร์ตในกรุงลอนดอน ในปี ค.ศ. 1639 แลมเบิร์ตแต่งงานกับฟรานซ ลิสเตอร์บุตรีของเซอร์วิลเลียม ลิสเตอร์
อาชีพทางการทหาร.
ในเดือนกันยายน ค.ศ. 1642 แลมเบิร์ตได้รับแต่งตั้งให้เป็นผู้บังคับบัญชาทหารม้าของกองทัพฝ่ายรัฐสภาในสงครามกลางเมืองอังกฤษที่นำโดยเฟอร์ดินานโด แฟร์แฟ็กซ์ ลอร์ดแฟร์แฟ็กซ์แห่งคาเมรอนที่ 2 ภายในปีเดียวแลมเบิร์ตก็ได้เลื่อนตำแหน่งเป็นนายพันของกองทหารม้าและสร้างเกียรติประวัติด้วยการยึดเมืองฮัลล์ในเดือนตุลาคม ค.ศ. 1643 เมื่อต้นปี ค.ศ. 1644 แลมเบิร์ตก็ต่อสู้อย่างกล้าหาญในยุทธการแนนท์วิค (Battle of Nantwich) และที่แบรดฟอร์ด ในยุทธการที่มาร์สตันมัวร์ (Battle of Marston Moor) เมื่อวันที่ 2 กรกฎาคม ค.ศ. 1644) กองทหารม้าของแลมเบิร์ตถูกต้อนโดยกองทหารม้าของลอร์ดกอริง; แต่แลมเบิร์ตก็สามารถตีฝ่าวงล้อมออกมาได้กับกองทหารจำนวนหนึ่ง และไปสมทบกับโอลิเวอร์ ครอมเวลล์อีกทางด้านหนึ่งของสนามรบ
บินลาเดน
แร่กัมมันตรังสี
Flipflop
สโนว์ไวต์ (ตัวละครดิสนีย์)
เจ้าหญิงสโนไวต์  คือตัวการ์ตูนตัวหนึ่งของดิสนีย์ที่เป็นการ์ตูนเรื่องยาวเรื่องแรกออกฉายในปี ค.ศ. 1937 นอกจากนี้ยังเป็นเจ้าหญิงพระองค์หนึ่งใน เจ้าหญิงดิสนีย์ ด้วย
ปรากฏกายครั้งแรก.
สโนไวต์ปรากฏกายครั้งแรกในภาพยนตร์การ์ตนเรื่อง “สโนไวต์กับคนแคระทั้งเจ็ด” ในปี ค.ศ. 1937 ซึ่งเป็นภาพยนตร์การ์ตูนเรื่องยาวเรื่องแรกของ วอลต์ดิสนีย์ หลังจากนั้นในปี ค.ศ. 2000 เธอได้รับคัดเลือกให้เข้าเป็นหนึ่งในสมาชิกหลักของ เจ้าหญิงดิสนีย์
เพื่อนของสโนไวต์.
สโนไวต์มีเพื่อนในทุก ๆ ที่ที่เธอไป เพราะเธอมีความสุภาพและอ่อนโยน เหล่าสัตว์ป่ากับพวกนกและคนแคระทั้งเจ็ดรักเธอและพยายามทุกวิถีทางที่จะช่วยปกป้องเธอจากอันตราย
คนแคระทั้งเจ็ดเป็นผู้ชายตัวเล็ก ๆ เจ็ดคนเจ้าของกระท่อมที่สโนไวต์มาอาศัยอยู่ด้วย พวกเขาปกป้องสโนไวต์จากอันตรายและยกห้องนอนให้เธอ คนแคระทั้งเจ็ดประกอบด้วย
เอส
สิทธัตถะ
สิทธารถ
การถ่ายปัสสาวะ
การถ่ายปัสสาวะ  เป็นการขับปัสสาวะจากกระเพาะปัสสาวะผ่านท่อปัสสาวะสู่ปากช่องท่อปัสสาวะนอกร่างกาย
ในมนุษย์ซึ่งมีสุขภาพดี (และสัตว์อื่นอีกหลายชนิด) กระบวนการการถ่ายปัสสาวะอยู่ใต้การควบคุมอำนาจใจ ในทารก ผู้สูงอายุบางคน และผู้ที่ได้รับบาดเจ็บทางประสาท การถ่ายปัสสาวะอาจเกิดเป็นรีเฟล็กซ์ มนุษย์ผู้ใหญ่ปกติถ่ายปัสสาวะมากได้เจ็ดครั้งต่อวัน
ในสัตว์บางอย่าง นอกเหนือจากการถ่ายปัสสาวะเพื่อขับของเสียแล้ว ยังสามารถทำเครื่องหมายบอกอาณาเขตหรือแสดงการยอมจำนนด้วย ในทางสรีรวิทยา การถ่ายปัสสาวะอาศัยการประสานงานระหว่างระบบประสาทส่วนกลาง ระบบประสาทอิสระและระบบประสาทกาย ศูนย์สมองซึ่งกำกับการถ่ายปัสสาวะมีศูนย์ถ่ายปัสสาวะพอนส์ เนื้อเทาข้างท่อน้ำสมอง (periaqueductal gray) และเปลือกสมอง ในสัตว์เลี้ยงลูกด้วยนมที่มีรก (Placentalia) เพศผู้หรือชาย ปัสสาวะถูกขับออกทางองคชาต ในสัตว์เลี้ยงลูกด้วยนมที่มีรกเพศเมียหรือหญิง ปัสสาวะจะถูกขับผ่านโยนีหรือองคชาตเทียม (pseudo-penis)
ซี.เอ็ม.บี. พิพิธภัณฑ์พิศวง
C.M.B. พิพิธภัณฑ์พิศวง   เป็นการ์ตูนญี่ปุ่นแนวโชเน็น ผลงานของโมโตฮิโร่ คาโต้ ปัจจุบันผู้ได้รับลิขสิทธิ์ตีพิมพ์เผยแพร่ในประเทศไทย คือสำนักพิมพ์วิบูลย์กิจ เนื้อหาเกี่ยวกับการผจญภัยของตัวเอก ซากากิ ชินระ เด็กผู้ชายที่มีความรอบรู้เกินวัย และเป็นผู้เก็บรักษาแหวนอันเป็นเครื่องหมายแห่งผู้ทรงภูมิปัญญาไว้กับตน เนื้อหาการผจญภัยเป็นเรื่องราวคละกันไปมีทั้งเรื่องของธรรมชาติวิทยา, โบราณคดี, ธรณีวิทยา, ประวัติศาสตร์, ศาสนาวัฒนธรรม และวิทยาศาสตร์ แตกต่างกันไปในแต่ละตอน เนื่องจากแนวคิดหลักในการเดินเรื่องเป็นเรื่องเกี่ยวกับพิพิธภัณฑ์
โครงเรื่องในแต่ละตอนนั้น เป็นการคลี่คลายปมปริศนาต่างๆ โดยบางเรื่องเป็นเรื่องที่แต่งขึ้นมาทั้งหมด บางเรื่องก็มีอ้างอิงจากเอกสารจริง, สถานที่จริง, หรือข้อมูลจริง ผสมกับจินตนาการแต่งเติมเข้าไป จึงทำให้ผู้อ่านไม่รู้สึกว่าเป็นเรื่องไกลตัวนัก
C.M.B. พิพิธภัณฑ์พิศวง ที่ตีพิมพ์นั้น โดยทั่วไปจะมี 1-2 คดีต่อ 1 เล่ม โดยส่วนใหญ่จะเป็น 2 คดี แต่ถึงแม้จะมีบางคดีที่โครงเรื่องยาวกว่าปกติ ผู้เขียนก็รวบสรุปให้จบในฉบับรวมเล่มนั้นเช่นกัน
John Lambert (general)
รังสรรค์ ธนะพรพันธ์
รอนนี โอซุลลิแวน
รอนัลด์ แอนโทนีโอ โอซุลลิแวน  หรือ รอนนี โอซุลลิแวน (Ronnie O'Sullivan) เกิดเมื่อวันที่ 5 ธันวาคม ค.ศ. 1975 เป็นนักสนุกเกอร์อาชีพชาวอังกฤษจากเมืองชิกเวล เอสเซกซ์ เขาเป็นที่รู้จักในสไตล์การแทงเร็ว ทั้งมีอารมณ์ศิลปิน มีความเป็นตัวเองสูงและการแทงแต่ละลูกของเขาเด็ดขาดสุดๆ โดยรอนนี่ได้รับการยอมรับอย่างกว้างขวาง ในฐานะนักสนุกเกอร์ที่เก่งที่สุดตลอดกาล
เขาทำเซนจูรีเบรกครั้งแรกตอนอายุ 10 ขวบ และทำแม็กซิมัมเบรก ตอนอายุ 15 ปี เขาเทิร์นโปรในปี 1992 ตอนอายุ 16 ปี ไม่นานก็ได้รับฉายาว่า "เดอะร็อกเก็ต" (The Rocket) เขาคว้าแชมป์ในรายการยูเคแชมเปียนชิป 1993 ตอนอายุ 17 ปี กับ 358 วัน กลายเป็นผู้เล่นที่อายุน้อยที่สุดที่คว้าแชมป์รายการสะสมคะแนน สถิติของเขายังคงอยู่ เขายังเป็นผู้เล่นที่อายุน้อยที่สุดที่ได้แชมป์รายการมาสเตอส์ครั้งแรกในปี 1995 ตอนอายุ 19 ปี กับ 69 วัน
โอซุลลิแวนมีทริปเปิลคราวน์ ประกอบด้วยแชมป์รายการเวิลด์สนุกเกอร์แชมเปียนชิปหกสมัย มาสเตอส์เจ็ดสมัย และยูเคแชมเปียนชิปเจ็ดสมัย เป็นคนที่สี่ตามหลัง สตีเฟน เฮนดรี เรย์ เรียร์ดอน และ สตีฟ เดวิส เป็นผู้เล่นคนที่สามที่คว้าแชมป์รายการสะสมคะแนนถึง 28 รายการและได้เงินรางวัลมากกว่า 8 ล้านปอนด์ ตามหลังเฮนดรี เขาติดอันดับหนึ่งในห้าฤดูกาล ระหว่างฤดูกาล 2002/2003 และ ฤดูกาล 2009/2010 ความสำเร็จในรายการของเขารวมทั้งได้แชมป์รายการพรีเมียร์ลีก ถึง 10 ครั้งและได้แชมป์รายการเนชันส์คัพกับทีมอังกฤษในปี 2000
นอกจากนี้เขายังเข้าเบรกได้ดี โอซุลลิแวนยังรวมเซนจูรีเบรกได้ 1061 ครั้งเป็นสถิติที่มากสุดจากผู้เล่นอื่น เขายังมีสถิติในการทำแม็กซิมัมเบรกมากที่สุดในการเล่นอาชีพถึง 15 ครั้ง นอกจากนี้ยังทำแม็กซิมัมเบรกเร็วที่สุดด้วยเวลา 5 นาทีกับ 20 วินาทีในเวิลด์แชมเปียนชิป 1997
รอนนีเริ่มเล่นอาชีพในปี ค.ศ.1992 และสามารถคว้าแชมป์รายการ ยูเคแชมเปียนชิป ได้ในปี ค.ศ.1993 โดยการเอาชนะสตีเฟน เฮนดรี นักสนุกเกอร์มือวางอันดับ 1 ของโลกในขณะนั้น ซึ่งเป็นการคว้าแชมป์รายการนี้ด้วยวัยเพียง 17 ปีกับอีก 358 วัน ทำให้เขาเริ่มเป็นที่จับตามองในวงการสนุกเกอร์อาชีพ ซึ่งในปีนั้นเขาก็คว้าแชมป์รายการบริติชโอเพน (British Open) ได้อีกหนึ่งรายการด้วย และเมื่อจบฤดูกาล คะแนนอันดับโลกของเขาในปีนั้นก็ขึ้นไปอยู่ในอันดับที่ 9 ของโลก
ในฤดูกาลแข่งขันปี 1995/96 รอนนีคว้าแชมป์รายการเดอะมาสเตอส์ ซึ่งเป็นรายการชิงเงินรางวัลที่ใหญ่ที่สุดโดยการเอาชนะ จอห์น ฮิกกินส์ (John Higgins) ไปได้ 9-3 เฟรม แต่ในส่วนของผลงานของรายการอาชีพเก็บคะแนนของฤดูกาลแข่งขันปี 1995/96 นี้ รอนนีมีผลงานที่ไม่ดีนักเพราะตกรอบแรกไปถึง 5 รายการจากทั้งหมด 10 รายการ ในรายการชิงแชมป์โลกปีนี้ รอนนี่ถูกสมาคมสนุกเกอร์อาชีพโลกปรับเงิน 10,000 ปอนด์ เนื่องจากถูก อแล็ง โรบิดูซ์ (Alain Robidoux) กล่าวหาว่ารอนนีนั้นใช้วิธีการเล่นที่ไม่สุภาพกับเขา โดยในการแข่งขันนัดนั้น รอนนีผลัดกันใช้มือขวาและมือซ้ายในการแทงลูก ซึ่งในเวลาต่อมา รอนนีต้องออกมาแถลงการณ์ขอโทษต่อหน้าสื่อมวลชน อย่างไรก็ตามในรายการชิงแชมป์โลกปีนี้ เขาสามารถเข้าไปถึงรอบรองชนะเลิศ โดยในรอบรองชนะเลิศ เขาพ่ายแพ้ให้กับ ปีเตอร์ เอบดอน (Peter Ebdon) ไป 14-16 เฟรม จบท้ายฤดูกาลนั้นด้วยอันดับที่ 8 ของโลก
ในฤดูกาลการแข่งขันปี 1996/97 รอนนี่เริ่มต้นฤดูกาลด้วยการคว้าแชมป์รายการ เอเชียนคลาสสิก โดยเอาชนะไบรอัน มอร์แกน (Brian Morgan) ไปแบบหวุดหวิด 9-8 เฟรม และสามารถคว้าแชมป์รายการที่ 2 ของฤดูกาลนี้คือรายการเยอร์มันโอเพน โดยเอาชนะ อแล็ง โรบิดูซ์ (Alain Robidoux) ไปได้ 9-7 เฟรม และในการแข่งขันรายการชิงแชมป์โลกปีนี้ เขาสามารถทำ แม็กซิมัมเบรก ในการแข่งขันรอบแรกกับ มิก ไพรซ์ (Mick Price) ซึ่งเป็นการทำแม็กซิมัมเบรกที่เร็วที่สุดในโลก คือใช้เวลาทั้งหมด 5 นาทีกับอีก 20 วินาที แต่อย่างไรก็ตาม สำหรับรายการชิงแชมป์โลกในฤดูกาลนี้ เขาก็ไปได้เพียงรอบที่ 2 โดยพ่ายแพ้ใหกับแดร์เรน มอร์แกน (Darren Morgan) ไป 12-13 เฟรม
ในฤดูกาลแข่งขันปี 2000/01 เป็นฤดูกาลที่รอนนีรอคอย เมื่อเขาสามารถคว้ารายการชิงแชมป์โลกได้สำเร็จเป็นคนแรกโดยเขาเอาชนะ จอห์น ฮิกกินส์ (John Higgins) ไปได้ 18-14 เฟรม และจบฤดูกาลปีนี้ไปด้วยอันดับที่ 2 ของโลก และในฤดูกาลปี 2002/03 เขาก็สามารถก้าวไปถึงมือวางอันดับ 1 ของโลกได้สำเร็จ โดยเขาได้ครองตำแหน่งมือวางอันดับหนึ่งของโลกทั้งสิ้น 4 ฤดูกาล คือฤดูกาลปี 2002/03,2004/05,2005/06 และในฤดูกาล 2008/09
ในฤดูกาลแข่งขันปี 2007/08 เป็นฤดูกาลที่รอนนี่ประสบความสำเร็จหลายอย่าง แม้ว่าเขาจะเริ่มต้นฤดูกาลโดยการยอมแพ้ผ่าน (withdraw) ในรอบแรกของรายการเซี่ยงไฮ้มาสเตอส์ เนื่องจากว่ามีอาการบาดเจ็บที่หลัง ซึ่งแพทย์ประจำตัวของเขาแนะนำให้รอนนี่ถอนตัวจากรายการนี้เพื่อทำการรักษา แต่ในรายการต่อมาคือรายการกรังปรีซ์ รอนนีก็สามารถเข้าไปได้ถึงรอบชิงชนะเลิศ โดยเขาพ่ายแพ้ให้กับ มาร์โก ฟู (Marco Fu) ไป 6-9 เฟรม ในรายการนอร์ทเทิร์นไอร์แลนด์โทรฟี และรายการยูเคแชมเปียนชิป เขาสามารถทำแม็กซิมัมเบรก ครั้งที่ 7 และครั้งที่ 8 ได้ โดยในรายการยูเคแชมเปียนชิป รอนนีทำ แม็กซิมัมเบรก ในรอบรองชนะเลิศเฟรมตัดสินกับ มาร์ก เซลบี (Mark Selby) ซึ่งการทำแม็กซิมัมเบรกครั้งที่ 8 นี้เป็นการทำสถิติเทียบเท่ากับสถิติสูงสุด 8 ครั้งของ สตีเฟน เฮนดรี (Stephen Hendry) ด้วย และในรายการนี้ เขาก็สามารถคว้าแชมป์ไปได้สำเร็จ โดยเอาชนะสตีเฟน แม็กไกวร์ (Stephen Maguire) ไป 10-2 เฟรม
ในรายการชิงแชมป์โลกในฤดูกาลปี 2007/08 รอนนีสามารถทำแม็กซิมัมเบรกครั้งที่ 3 ของฤดูกาลนี้ และเป็นครั้งที่ 10 ในชีวิตการแข่งขันของเขา ซึ่งเป็นสถิติจำนวนครั้งสูงสุดของผู้ทำแม็กซิมัมเบรก โดยเขาทำแม็กซิมัมเบรกได้ในเฟรมที่ 20 ของการแข่งขันในรอบสอง โดยคู่แข่งขันคือ มาร์ก วิลเลียมส์ (Mark Williams) และในรายการชิงแชมป์โลกฤดูกาลนี้ เขาก็สามารถคว้าแชมป์โลกได้เป็นผลสำเร็จ และเป็นการคว้าแชมป์โลกครั้งที่ 3 ของเขาด้วย
รอนนีเริ่มต้นฤดูกาลแข่งขันปี 2008/09 ได้อย่างน่าประทับใจเมื่อเขาสามารถคว้าแชมป์รายการนอร์ทเทิร์นไอร์แลนด์โทรฟี ซึ่งเป็นรายการสะสมแรกของฤดูกาลแข่งขัน โดยเอาชนะ เดฟ ฮาโรลด์ (Dave Harold) ไปได้ 9-3 เฟรม และในรายการต่อมาคือรายการเซี่ยงไฮ้มาสเตอส์ รอนนีได้ตำแหน่งรองแชมป์ไป โดยพ่ายแพ้ให้กับนักสนุกเกอร์ดาวรุ่ง ริกกี วอลเดน (Ricky Walden) ไปอย่างเฉียดฉิว 8-10 เฟรม ทำให้เขามีคะแนนสะสมเพียงพอที่จะเป็นมือวางอันดับที่ 1 ของโลกต่อไปอีกในฤดูกาลแข่งขันฤดูกาลถัดไป แม้ว่าในรายการชิงแชมป์โลกในฤดูกาลนี้ เขาจะทำผลงานได้แค่เพียงรอบ 2 หรือรอบ 16 คนสุดท้ายเท่านั้น โดยเขาพ่ายแพ้ให้กับ มาร์ก อัลเลน (Mark Allen) ไป 11-13 เฟรม
มูลนิธิศุภนิมิตแห่งประเทศไทย
มูลนิธิศุภนิมิตแห่งประเทศไทย (World Vision Foundation of Thailand) เป็นองค์กรเอกชนเพื่อสาธารณกุศล โดยมุ่งเน้นด้านการอุปการะเด็กและการบรรเทาทุกข์ ตลอดจนการพัฒนาชุมชน โดยยังเน้นในการพัฒนาเด็กและครอบครัว ทั้งในเขตชนบทและเขตเมือง
มูลนิธิศุภนิมิตแห่งประเทศไทย เป็นส่วนหนึ่งของ องค์กรศุภนิมิตสากล องค์กรคริสเตียนที่ก่อตั้งขึ้นในปี พ.ศ. 2494 โดย บ็อบ เพียร์ซ นักข่าวชาวอเมริกัน จากการพบเห็นผู้ประสบภัยจากสงครามเกาหลี ในปี พ.ศ. 2493
ในประเทศไทย มูลนิธิศุภนิมิตแห่งประเทศไทยเริ่มต้นจากโครงการอุปการะเด็กกำพร้าที่จังหวัดอุดรธานี ในปี พ.ศ. 2515 และขยายงานไปตามจังหวัดต่างๆ ปัจจุบันครอบคลุมพื้นที่ 46 จังหวัดของประเทศไทย
จักรพรรดิจงจงแห่งราชวงศ์ถัง
จักรพรรดิไท่จงแห่งราชวงศ์ถัง
วิยะดา โกมารกุล ณ นคร เกิดเมื่อวันที่ 19 ธันวาคม พ.ศ. 2499 เป็นนักร้องและนักแสดงไทย
ศึกษาระดับมัธยมศึกษาตอนปลายจากโรงเรียนราชินี และเรียนต่อระดับอนุปริญญา ทางด้านเลขานุการ ที่กุมารเยซูวิทยา หรือ "Holy" (Convent of The Holy in St. Jesus) เข้าสู่วงการด้วยการเข้าประกวดร้องเพลง และคว้ารางวัลรองชนะเลิศ (Best Song) ในเพลง "Reality" จากเวทีการประกวดร้องเพลงชิงแชมป์ประเทศไทย (สยามกลการ) ก่อนที่ทางสยามกลการจะส่งเพลงนี้ไปประกวดที่ญี่ปุ่น และติดรอบ 18 เพลงจาก 2,000 เพลงทั่วโลก รวมทั้งติด World Popular Songs ของญี่ปุ่นอีกด้วย
วิยะดามีผลงานเพลงครั้งแรกเมื่อปี 2529 กับอัลบั้ม "เพียงแค่ใจเรารักกัน" และชุดถัดมา ปี 2532 อัลบั้ม "ยังไม่ลืมผู้รู้ใจ", ปี 2533 อัลบั้ม "หน้าต่างของความรู้สึก" สังกัดแกรมมี่ กระทั่งปี 2537 อัลบั้ม "ให้ทั้งใจ" กับค่ายมูเซอร์, ปี 2538 อัลบั้ม "My Special One" ค่ายวอร์นเนอร์มิวสิค, ปี 2540 อัลบั้ม "ด้วยหัวใจอย่างเดียว" ฯลฯ เพลงดังของเธอคือเพลง "ขอจันทร์", "เพียงแค่ใจเรารักกัน" และ "ไม้ขีดไฟกับดอกทานตะวัน"
สำหรับผลงานการแสดง มีผลงานสร้างชื่อเรื่อง "ขวัญ-เรียม" เมื่อปี พ.ศ. 2544 และแสดงละครอีกหลายเรื่อง อาทิ "เทพบุตรมายา เทพธิดาจำแลง", "หัวใจห่อใบตอง", "ร่ายริษยา", "เทพธิดาขนนก", "แสงโสม", "ล่องเรือหารัก", "สะใภ้หัวแดง", "ดาวหลงฟ้า ภูผาสีเงิน", "บ่วงนฤมิต" ฯลฯ
ด้านชีวิตส่วนตัว แต่งงานตั้งแต่อายุ 19 ปี มีบุตร 2 คน หลังจากนั้นแยกทางกัน ปัจจุบันยังคงครองโสด
เพียงแค่ใจเรารักกัน (พ.ศ. 2529) (แกรมมี่)
ยังไม่ลืมผู้รู้ใจ (พ.ศ. 2532) (แกรมมี่)
หน้าต่างของความรู้สึก (พ.ศ. 2533) (แกรมมี่)
ให้ทั้งใจ (พ.ศ. 2537) (มูเซอร์)
My Special One (พ.ศ. 2538) (วอร์นเนอร์มิวสิค)
ด้วยหัวใจอย่างเดียว (พ.ศ. 2540) (วอร์นเนอร์มิวสิค)
ซิทคอม / ซีรีส์ / รายการ.
ซิทคอม My Melody 360 องศารัก รับบท ครูอังคณา
ซีรีส์ LOVE COMPLEX คอนโดวุ่น จุ้นรัก รับบท เจ๊ดา
รายการ The Trainer Season 5 (เป็นเทรนเนอร์)
รายการ ร้องแลกไลค์ไทยแลนด์ (โค้ช)
รายการ The Voice Senior Thailand SS2 (โค้ช)
ภาพยนตร์ ขวัญเรียม (2546) รับบท พิศ (แม่ของเรียม)
ภาพยนตร์ Big Boy (2553) รับบท แม่ของโป้
ภาพยนตร์ ส.ค.ส สวีทตี้ (2554) รับบท แม่ของดี้
ภาพยนตร์ วาเลนไทน์ สวีทตี้ (2555) รับบท แม่ของดี้
ละครเวที ทวิภพ (2548-2549) รับบท มาลิดา (แม่ของมณีจันทร์)
ละครเวที เทพนิยายในฝัน รับบท ราพันเซล
ละครเวที LOVE MARATHON
ละครเวที โรมิโอกะอีเรียม
ละครเวที ก๊วนคานทอง Love Game The Musical (2559)
ปวีณา ชารีฟสกุล (เกิด 21 มกราคม พ.ศ. 2509) เป็นนักร้องและนักแสดงหญิงชาวไทย มีชื่อเสียงจากบทป้อม ในภาพยนตร์เรื่อง "เวลาในขวดแก้ว" (พ.ศ. 2534) ได้รับรางวัลสุพรรณหงส์ สาขานักแสดงหญิงดีเด่นจากภาพยนตร์เรื่องดังกล่าว
ปวีณาเป็นบุตรของชูศักดิ์ ชารีฟ และวิลาวัณย์ พูลเสรี บิดามีเชื้อสายอินเดีย, ปากีสถาน และจีน ส่วนมารดาเป็นชาวไทยเชื้อสายมอญ ต่อมาบิดามารดาแยกทางกันขณะเธออายุเพียง 2-3 ปี และมารดาสมรสใหม่จึงมีน้องต่างบิดาอีกสามคน จบการศึกษาจากโรงเรียนมักกะสันพิทยา จากนั้นศึกษาสายวิจิตรศิลป์ที่โรงเรียนอาชีวศิลปศึกษา และภายหลังจบการศึกษาระดับปริญญาตรี จาก มหาวิทยาลัยราชภัฏสวนสุนันทา